रिटायर डॉक्टरों को फिर से कॉन्ट्रैक्ट का मौका
क्या तय है वेतनमान? स्वास्थ्य,चिकित्सा शिक्षा एवं परिवार कल्याण विभाग, झारखंड सरकार की ओर से जारी विज्ञापन में प्राध्यापक पद के लिए 94 हजार रुपए से 1.41 लाख, सह प्राध्यापक के लिए 50 से 94 हजार रुपए और सहायक प्राध्यापक के लिए 47 से 91 हजार रुपए वेतनमान तय किया गया है। जो वर्तमान में नियमित सेवा दे रहे डाॅक्टरों के वेतन से लगभग आधा है। पीएफ, हाउस रेंट, टीए-डीए सहित कई अन्य सुविधाएं भी नहीं। बातचीत में कई चिकित्सक उम्र के इस पड़ाव पर आराम करने तो कइयों ने सरकारी सेवा में किचकिच से बेहतर अपने क्लिनिक में समय देना प्रैक्टिस करने की बात कहते हैं।
पीएमसीएच में 38 डॉक्टरों की सेवा लेने की कवायद तेज
डॉक्टरोंकी कमी से जूझ रहे पीएमसीएच में रिटायर डॉक्टरों की सेवा लेने की योजना एक बार फेल हो गई। अब सरकार की ओर से फिर से डॉक्टरों को कॉन्ट्रैक्ट का मौका मिला है। सेवा में कौन-कौन डॉक्टर रूचि दिखाते हैं यह 10 मार्च को रांची में तय होगा। इससे पहले जनवरी में नियुक्ति की प्रक्रिया तो हुई लेकिन पीएमसीएच को एक भी डॉक्टर नहीं मिला। हाल के दिनों में रिटायर प्रसिद्ध चिकित्सकों ने वापसी की संभावनाओं को सिरे से खारिज कर दिया। एक डॉक्टर इच्छुक हुए भी तो उनकी शर्त आड़े गई। हालांकि इस बार कुछ चिकित्सकों द्वारा पुन: वापसी के कयास लगाए जा रहे हैं।
वरीयता अधिक, वेतन आधा
सरकारने डॉक्टरों की कमी दूर करने के लिए रिटायर्ड डॉक्टरों को कॉन्ट्रैक्ट पर नियुक्ति की प्रक्रिया की योजना तो बनी लेकिन सेवा के लिए निर्धारित वेतनमान डॉक्टरों को निराश करने वाला है। क्योंकि योजना के अनुसार जिस मेडिकल कॉलेज अस्पताल से डॉक्टर रिटायर हुए हैं, पुन: सेवा भी वहीं देनी है। शर्तों के अनुसार जो डॉक्टर जिस पद से रिटायर हुए हैं नियुक्ति उसी श्रेणी में होगी। स्पष्ट है कि रिटायर डॉक्टर उम्र अनुभव में वरीय होंगे लेकिन नियमित सेवा में रहते प्रोन्नति में विलंब के कारण वर्तमान में उनका वेतन भी आधा रह जाएगा।
hin_Deva hin_Deva hin_Deva hin_Deva hin_Deva hin_Deva